[{"text_idx": "#000000", "text": "Llwybr pren ar lan y llyn wedi\u2019i leoli rhwng dau gopa"}, {"text_idx": "#000001", "text": "Mae\u2019r llwybr pren hygyrch hwn wedi\u2019i leoli ar lan orllewinol Llyn Cwellyn ger pentref Rhyd Ddu."}, {"text_idx": "#000002", "text": "Bydd y llwybr pren yn eich arwain trwy goetir bach at lan y llyn, lle gallwch ddisgwyl golygfeydd trawiadol o Lyn Cwellyn, Mynydd Mawr a\u2019r Wyddfa."}, {"text_idx": "#000004", "text": "Mae\u2019r llwybr pren yn hawdd ei gyrraedd o\u2019r maes parcio cyfagos ac mae\u2019n cynnig meinciau picnic hygyrch."}, {"text_idx": "#000009", "text": "Cofiwch rhaid parcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000012", "text": "Mae toiled hygyrch wedi ei leoli yn y maes parcio ond dim ond ar agor yn dymhorol. Mae dau fwrdd picnic hygyrch wedi\u2019u lleoli mewn mannau gwylio ar hyd y llwybr pren."}, {"text_idx": "#000017", "text": "Mae Llyn Cwellyn yn gronfa ddw\u0302r 120 troedfedd o ddyfnder ger pentref Rhyd Ddu. Mae\u2019n cyflenwi dw\u0302r yfed i rannau o Wynedd ac Ynys Mo\u0302n. Ar ei lan ddwyreiniol mae godre Mynydd Mawr, ardal sydd bellach yn cael ei hystyried yn warchodfa natur. Mae Moel Eilio i\u2019w weld o\u2019r gorllewin."}, {"text_idx": "#000018", "text": "Dafliad carreg i\u2019r de o Lyn Cwellyn mae pentref bychan Rhyd Ddu. Gellir cael mynediad at Lo\u0302n Gwyrfai, llwybr arall a hyrwyddir gan Awdurdod y Parc Cenedlaethol, o\u2019r pentref. Mae\u2019r llwybr yn llwybr hygyrch gwych arall yn y Parc Cenedlaethol sy\u2019n ymestyn yr holl ffordd i Feddgelert."}]